runetrust/blame-folketinget-dk huggingface dataset:
Sigurd Agersnap (SF), 2023-11-09:
Tak for ordet, formand.
Vi er glade for, at specialundervisningen bliver sat på dagsordenen i dag.
Det er et vigtigt område.
Det er det for de elever, der har behov for specialundervisning, og det er det for vores velfærdssamfund helt generelt.
Så derfor vil jeg gerne takke forslagsstillerne i Liberal Alliance for at få sat beslutningsforslaget på dagsordenen.
Problemet i specialundervisningen er ikke tildelingsmodellen til friskolerne, eller hvor finansieringen ligger, men at økonomien til området ikke er stærk nok, altså at der mangler penge.
Så den reelle debat handler for os at se om, at man ikke skal spare på specialundervisningen, heller ikke i tider, hvor kommunernes økonomi er under pres, men at man er nødt til at styrke tilbuddene.
Der er behov for at vælge den tilgang, der handler om, at det her område kun bliver billigere, hvis flere får det bedre.
Det kræver, at man sørger for at opkvalificere og udvikle specialundervisningen, hvad enten det er i offentligt eller privat regi, og at alle får et relevant undervisningstilbud, som skaber trivsel, øger læringen og støtter udviklingen.
Det er nødvendigt, at man får hurtig hjælp, og at det ikke bliver en sen indsats.
Det forslag, vi behandler her, vil for os at se
kunne betyde en besparelse på vores folkeskoler.
Det er i hvert fald kommunerne selv, som vil skulle finansiere det øgede tilskud til friskolerne, og hvor de penge skal findes i en forvejen presset økonomi, vil være svært at sige.
Samtidig er vi også bekymret for, om det leder til en mere bureaukratisk finansieringsmodel og en mere bureaukratisk tilgang til specialområdet generelt.
Det er meget svært at sætte en fast pris på specialundervisningen her fra Folketingets side.
De elever, der har brug for specialundervisning, er ikke ens, og behovet for specialundervisning kan også udvikle sig gennem årene.
Derfor synes vi, det er en god model at have et samlet tilskud.
I SF har vi en stor respekt for de frie grundskoler, som tager et socialt ansvar, og som har et stærkt specialtilbud, og vi ønsker at støtte op om de skoler.
Det er derfor, vores forslag er, at vi ændrer tildelingsmodellen til privat- og friskoler, så de frie grundskoler, som tager et socialt ansvar, og som styrker specialundervisningen, støttes mere end de skoler, som ikke gør det.
Det er vores håb, at det var det, vi kunne blive enige om for at styrke specialområdet frem for blot at flytte pengene fra kommunekassen over i det private, hvad dette forslag vil gøre.
Med det sagt kan jeg meddele, at SF er imod beslutningsforslaget, og jeg skulle hilse fra Enhedslisten og sige, at det er de også.
Marlene Harpsøe (DD), 2023-11-09:
Først tak til Liberal Alliance for at fremsætte det her beslutningsforslag, B 8, om, at tilskud til specialundervisning og anden specialpædagogisk bistand skal følge eleven.
I Danmarksdemokraterne er vi helt på linje med Liberal Alliance.
Pengene bør følge eleven, uanset om man vælger den ene eller den anden skoleform, og derfor kan vi også bakke op om det her beslutningsforslag.
Frie grundskoler kan tage et større socialt ansvar, hvis pengene følger eleven.
Det var sådan set også det, vi hørte børne- og undervisningsministeren sige tidligere på talerstolen, så det handler også om politisk vilje til at gøre det rigtige.
Derfor vil jeg også sige, at det er afgørende for os, at en skoleelev får den bedste og mest optimale støtte i undervisningen, uanset hvilken skole eleven så går på.
I forhold til udvalgsbehandlingen kommer vi til at stille en række spørgsmål for at udfolde kompleksiteten i det her, som ikke helt er udfoldet i beslutningsforslaget, som det er nu.
Men det kommer vi tilbage til under udvalgsbehandlingen, og ellers vil vi gerne takke Liberal Alliance igen for at sætte det her på dagsordenen.
Lars Boje Mathiesen (UFG), 2023-11-09:
Jeg skal lige høre noget: Står Radikale Venstre og siger, at der skal være to lærere i samtlige klasser?
For det er jo det, der bliver konsekvensen af det her, hvis du skal kunne løfte det på den måde, og det vil jeg godt se hvad koster.
For det bliver altså væsentlig dyrere end de midler, som jeg ved Radikale gerne vil bruge på folkeskolen, i hvert fald i forbindelse med finansloven.
Virkeligheden er jo, at du i en klasse sandsynligvis har to-tre elever, som ikke kan fungere i sådan en klasse.
Det var jo det, der gik galt med hele inklusionsprojektet, hvor man inkluderede dem, og det var lige meget, hvor mange tolærerordninger osv. man puttede ind i det, så gik det ud over eleverne, og det gik også ud over de andre elever, fordi det ikke fungerede.
Så jeg skal bare lige høre, om Radikale Venstre mener, at der skal være to lærere i alle klasser, således at der altid er en lærer til.
For ellers bliver det jo bare sådan, at der er en lærer, der kommer til at stå alene med et problem alligevel.
Lotte Rod (RV), 2023-11-09:
Jeg mener, at folkeskolen skal være så god, at mange flere børn kan være i den almindelige undervisning.
Hvis man er lidt stille, eller hvis man er lidt vild, eller også hvis man bare er helt almindelig, så skal man kunne være i den almindelige undervisning, og det kræver jo, at der er nogle rammer om almenundervisningen.
Det kræver, at vi i Folketinget tager ansvar for, at der er flere penge til den helt almindelige undervisning.
Helena Artmann Andresen (LA), 2023-11-09:
Jeg er enig i noget af det, som ordføreren har sagt.
Jeg kunne godt tænke mig at høre, om ordføreren synes, der skal være 100 pct. inklusion, eller hvad er det, ordføreren står og taler for?
Jeg er heller ikke fan af, at vi hiver elever ud af den almene klasse, for de fleste elever ønsker at være i det almene fællesskab og det almene fællesskab er rigtig vigtigt i klassen.
Det er også derfor, at jeg ikke bryder mig om det, regeringen har lagt frem med, at man hiver de 10 pct. svageste elever ud af klassen og giver dem en guldvask, som der er sagt flere gange, for jeg mener, at de elever burde blive styrket inde i klassen, for det er af hensyn til elevernes bedste selv.
Lotte Rod (RV), 2023-11-09:
Nej, fordi hele idéen er, at vi skal væk fra at tænke børn i klasser.
Vi skal ikke lave sådan noget med, at der er et bestemt beløb for elever, der så skal til at passe ind i nogle kasser, for at det udløser nogle bestemte beløb.
Jeg tror jo meget mere på, at den almene undervisning skal være god, og det er derfor, vi i Radikale Venstre er optagede af, at vi herinde i Folketinget skal prioritere, at der er ressourcer, at lærerne har tid til at forberede god undervisning, at de har materialer til at lave god undervisning, hvor man kan være elev på mange forskellige måder.
Jeg synes, den stærkeste model ville være, hvis Liberal Alliance ville prioritere de penge, der skulle til for at lave en god almen undervisning i folkeskolen, fordi det jo direkte medfører, at der så også kommer flere penge, til at friskolerne kan lave god undervisning.
Helena Artmann Andresen (LA), 2023-11-09:
Tak for det.
Og ja, der har været lidt udfordringer med at finde ud af, hvad det her forslag vil koste, og vi har også prøvet at få CEPOS til at regne på det, og det er ikke meningen, at det skal hive penge ud af folkeskolen.
Desuden deler jeg mange af de ting, som fru Lotte Rod har sagt om, at folkeskolen skal kunne rumme flere elever.
Det er slet ikke, fordi jeg ønsker, at vi skal skubbe flere elever over i specialklasser eller noget i den dur.
Men jeg kunne godt tænke mig at høre, om Radikale Venstre kunne støtte, at der eventuelt var det samme tilskud pr. elev, der havde særlige behov, og måske forskellige typer tilskud, alt afhængigt af hvor særlige behovene var, men at det var det samme for fri- og privatskoler, så man skaber noget lighed for de her elever.
Anni Matthiesen (V), 2023-11-09:
Hvad koster det her beslutningsforslag?
Hvor mange penge forventer Konservative der skal afsættes til det her beslutningsforslag?
Lise Bertelsen (KF), 2023-11-09:
Ja, det bakker vi op om.
Tak for ordet.
Jeg vil allerførst sige mange tak til LA's ordfører for at fremsætte det her forslag.
Det er prisværdigt.
I Det Konservative Folkeparti går vi ind for barnets tarv.
Vi går ind for, at alle børn skal have mulighed for det frie skolevalg, jævnfør vores eget tidligere udspil, og det er uanset forældreindkomst eller barnets behov for hjælp og støtte i løbet af skoledagen.
For os er det rigtig vigtigt, at forældrene kan vælge lige præcis det skoletilbud, som passer til netop deres barn, sådan at alle børn får mulighed for at udvikle sig i et sundt og meningsgivende fællesskab.
For når børn trives, lærer de nemlig bedre.
Derfor er vi også meget positive over for beslutningsforslaget, der vil lade tilskuddet til specialundervisning og anden specialpædagogisk bistand følge barnet, så det netop giver mulighed for et frit valg.
Jeg er også glad for, at ministeren, som jeg hørte desværre ikke går ind for forslaget, er villig til at gå ind og kigge på, om der kan gøres andet på det her område.
Tilmed er jeg meget taknemlig for, at Moderaterne også nævner, at man kan øge tilskuddet til puljen og gå ind og kigge på området.
Så måske er der håb forude.
Det bakker vi i hvert fald op om.
Tak for ordet.
Marlene Harpsøe (DD), 2023-11-09:
Selv tak.
Helena Artmann Andresen (LA), 2023-11-09:
Jeg vil egentlig bare gerne takke Danmarksdemokraterne for, at I også sætter børn med særlige behov højt, uanset om de går i en folkeskole eller i en friskole.
Så jeg vil egentlig bare gerne sige tak for støtten.
Lise Bertelsen (KF), 2023-11-09:
Jeg tænker, at det præcis er noget af det, vi skal gå ind og drøfte.
For vi har netop, som fru Anni Matthiesen også har været inde på, talt rigtig meget med private og frie skoler om, at det med at hæve koblingsprocenten er de ikke interesseret i, fordi de netop ikke ønsker mere statslig indblanding end højst nødvendigt, for at sige det, som det er.
Lars Boje Mathiesen (UFG), 2023-11-09:
Når vi kan se, at udgifterne i folkeskolen til specialklasser og specialskoler er eksploderet – det er for at være ærlig nok det rigtige ord at bruge om det – så er det nok også rimeligt at antage, at nogenlunde samme proces foregår i friskolerne, altså at behovet også er steget der, men at pengene til at løse det jo ikke tilsvarende er fulgt med.
Så er ordføreren ikke rimelig enig i, at det giver et problem, at friskolerne skal løse den her opgave?
Anni Matthiesen (V), 2023-11-09:
Tak for det.
Tak til Liberal Alliance for at fremsætte det her beslutningsforslag i dag, så vi lidt kan drøfte situationen i de frie skoler i forhold til specialundervisningen til børn.
Jeg kan sige, at jeg igennem 12 år, mere eller mindre, har været ordfører for de frie skoler og de private skoler, og det er altid godt at drøfte de her ting.
Det, der er problemet med forslaget her, for at være helt ærlig omkring det, er, at jeg synes, det faktisk bryder med den model, som jeg synes fungerer godt omkring de frie skoler – altså det med, at de får en koblingsprocent, og de ved, hvad de har at gøre godt med.
Så er der noget af det, som jeg godt kan høre Liberal Alliances ordfører påpege, også i spørgsmålene, i forhold til om de nu får den samme hjælp fra de forskellige kommuner, som de burde have.
Altså, får de den samme hjælp som f.eks. folkeskolerne i kommunen?
Og der kan jeg være helt ærlig og sige: Nej, det gør de ikke alle steder.
Det er måske også her, at der er en opgave for de forskellige kommunalbestyrelser og byråd med at være bevidste om, at det måske ville være rimeligt at tilbyde den samme hjælp, uanset om børnene går på en friskole eller for den sags skyld i en folkeskole.
Jeg har, inden jeg blev politiker, arbejdet med det her område, og jeg kan huske, at der også dengang der blev gjort forskel.
Der tror jeg især, at det er kommunalpolitikerne, som på en eller anden måde skal være bevidste om, hvad det er, der sker, når man måske tilbyder noget i kommunen til folkeskolerne, men ikke gør det til de private og frie skoler.
Så det vil jeg rigtig gerne være med til også at drøfte yderligere, men i Venstre kommer vi til at afvise det her forslag, og det gør vi, simpelt hen ud fra at det jo er en helt anden model, der lægges op til her, og vi mener faktisk, at den nuværende model fungerer.
Lars Boje Mathiesen (UFG), 2023-11-09:
Det er jeg glad for.
Jeg tror også, vi kan blive enige om, at folkeskolen i dag har svært ved at løse opgaven, som det er på nuværende tidspunkt.
Kunne det måske være en idé at kigge ud af boksen og sige: Godt, kunne friskolerne være med til at løse nogle af de udfordringer, som folkeskolen tydeligvis ikke kan løfte?
Tro mig, jeg har været der i 20 år, og der er nogle ting, som ikke kan løftes der, og som jeg tror friskolerne kan løfte bedre, hvis de fik den økonomiske hjælp dertil.
Hvad er det, der gør, at man ikke vil kigge den vej og give friskolerne nogle bedre økonomiske forhold?
Det er fair nok, hvis man gerne vil bevare det nuværende system.
Helena Artmann Andresen (LA), 2023-11-09:
Børn med særlige behov skal kunne få den rette støtte, uanset om barnet går i en folkeskole eller i en fri grundskole.
Derfor fremsætter Liberal Alliance det her beslutningsforslag om, at tilskud til specialundervisning og anden specialpædagogisk bistand skal følge eleven.
I den generelle debat om frie grundskoler, kommer der tit påstande om fri- og privatskoler og om, at de er asociale.
Men det er helt ærligt ikke skolerne, der er asociale; det er vores lovgivning, der er det.
Der er tale om børn med særlige behov og måske er eller risikerer at komme i mistrivsel.
Der er stor forskel på kommunerne rundtom i landet, og derfor er det også vigtigt, at vi får en lovgivning, der sikrer lighed i det danske land.
Selv om friskolerne skal have den samme service til PPR, som folkeskolen får, er der rystende mange eksempler på, at de frie grundskoler ikke får den samme service, fordi lovgivningen er lavet meget ukonkret.
Lad mig bare komme med et eksempel: I Ringsted Kommune modtog alle friskoler et brev, hvor der stod, at de fremover kunne forvente 2 timers PPR-rådgivning hver sjette uge – et brev, som kommunens folkeskoler ikke fik.
For os i Liberal Alliance er det vigtigt, at vi hjælper alle børn med særlige behov på den bedst mulige måde, og jeg håber, at vi kan lægge ideologien væk et øjeblik for børnenes skyld.
Jeg glæder mig til debatten, og tak for ordet.
Lars Løkke Rasmussen (M), 2023-11-09:
Nej, det mener jeg ikke er korrekt.
Jeg mener helt entydigt, at et dansk bidrag til Ukraines kamp mod Rusland på alle måder også tjener vores egen sikkerhed.
Altså, det er jo i virkeligheden, selv om NATO-paraplyen ikke rækker ind over Ukraine og NATO ikke er i krig med Rusland, der, Vestens yderste grænse står aktuelt.
Derfor har jeg også noteret mig, at NATO's generalsekretær, Jens Stoltenberg, ad flere omgange altså har været meget åben omkring de her spørgsmål.
En kugle på lager i Danmark er mindre værd i forhold til at beskytte vores alle sammens sikkerhed og tryghed end en kugle leveret til det ukrainske militær.
Charlotte Munch (DD), 2023-11-09:
Jeg vil godt høre ministeren, om han mener, det er korrekt, når flere lande mener, at vi tæller forkert sammen, når vi tæller vores bidrag med i de 2 pct., sådan som det fremgik i morges på DR.
Lars Løkke Rasmussen (M), 2023-11-09:
Det bliver jo også lidt en diskussion om, hvad ord betyder.
For en pause kan være kort, og den kan være lang, og den kan også få en længde, hvor den ender med at blive permanent, fordi pausen åbner nogle muligheder, man ikke troede var der, da man kaldte på den.
Men for lige at skitsere yderpunkterne vil jeg sige: En våbenhvile er at fryse nogle ting og skabe rum til, at Hamas kan reorganisere sig, og en pause er en mulighed for at opfylde forskellige ting på en og samme tid, nemlig muligheden for at få humanitær hjælp ind og muligheden for at få folk, der søger at komme i sikkerhed, ud.
Vi arbejder jo benhårdt på at få dem, der står på danskerlisten, ud af Gaza.
Nogle af dem befinder sig i Gaza by.
Så selv om vi arbejder for og også tror på det og får dem på listerne, så de kan komme over grænsen ved Rafah, så hjælper det jo ikke noget, hvis ikke de kan komme fra Gaza by ned til Rafah.
Det handler også om gidslerne, som der også sidder en dansk statsborger iblandt.
Så der er mange gode grunde til, at der kunne komme en pause, og det er den danske ambition.
Christian Friis Bach (RV), 2023-11-09:
Tak for det.
Spørgsmålet gik måske lige et skridt videre, nemlig om man fra dansk side ønsker, at pausen skal være der, med henblik på at krigshandlingerne fortsætter, eller at pausen skal udnyttes til faktisk at søge andre løsninger, hvor vi kan få skabt sikkerhedsgarantier og få samlet både arabiske lande, USA og Vesten om at få retsforfulgt Hamas med opbakning fra de palæstinensiske organisationer, som ønsker det samme.
Så spørgsmålet var: Ønsker man, at pausen ligesom skal være en pause, for at krigshandlingerne skal fortsætte, eller ønsker Danmark, at pausen skal være en vej mod, at krigen stopper?
Lars Løkke Rasmussen (M), 2023-11-09:
Må jeg ikke lige for historieskrivningens skyld sige, at den resolution, der var til afstemning på FN's Generalforsamling, hvor Danmark stemte for det canadiske ændringsforslag, som fik et flertal, men ikke et tilstrækkeligt flertal til, at det blev taget ind i resolutionen, var en resolution, som rummede mange gode elementer.
Men der var i hvert fald to ting, der var fraværende og ikke tilfredsstillende set med danske øjne og i virkeligheden heller ikke med hovedparten af Europas øjne, nemlig en entydig fordømmelse af Hamas' terrorangreb og en understregning af Israels berettigede mulighed for selvforsvar.
Det skal lige siges.
Så er det jo rigtigt, at vi står med en frygtelig situation, hvor den humanitære katastrofe også vokser.
Det er derfor, Danmark så sent som i dag har lanceret en yderligere støttepakke på 10 mio. euro, dvs. 75 mio. kr., der bringer den danske nødhjælp i indeværende år op på 240 mio. kr.
Det siger sig selv, at den villighed til at yde nødhjælp også følges op af en ambition om at kunne få lov at aflevere den.
Forudsætningen for, at man kan få nødhjælp ind i Gaza, og at man i øvrigt kan distribuere den i Gaza, er, at der kommer pauser i krigshandlingerne, og det er derfor, vi på linje med EU støtter ønsket om, at der kommer pauser i krigshandlingerne.
Christian Friis Bach (RV), 2023-11-09:
Tak for det.
Konflikten mellem Israel og Gaza udvikler sig jo time for time og bliver mere og mere alvorlig.
Jeg noterede, at udenrigsministeren sagde, at man for 2 uger siden, da resolutionen på FN's Generalforsamling blev behandlet, ville have stemt for den, hvis man havde fået det ind med en fordømmelse af Hamas og en klar stillingtagen til, at gidslerne skulle frigives øjeblikkeligt.
Men det er det her med, at man på det tidspunkt fra dansk side godt kunne have stemt for en øjeblikkelig våbenhvile, som der står i resolutionen.
Rådskonklusionerne er jo også et par uger gamle nu.
De taler så om de humanitære pauser, og på det samråd, vi havde for et par dage siden, drøftede vi spørgsmålet, men tingene bevæger sig jo hele tiden.
Senest har vi set både en række nye lande og aktører tilslutte sig kravet om en våbenhvile.
Jeg vil høre udenrigsministeren, om det, den danske regering ønsker, er en pause, for at krigshandlingerne bliver genoptaget, eller en våbenhvile, som kunne stoppe handlingerne og gøre, at man kunne søge andre løsninger og måder at stille Hamas til ansvar på.
Mattias Tesfaye (S), 2023-11-09:
Jeg vil godt understrege, at jeg på ingen måde kategorisk afviser, at der kan ses på økonomien i specialundervisning på fri- og privatskoler – overhovedet ikke.
Det kan der sagtens være gode grunde til at gøre.
Jeg synes bare, at den her model, som er et grundlæggende brud med den nuværende økonomimodel, er en dårlig måde at gøre det på, særlig fordi den nuværende model, vi har, er aftalt efter dialog med Friskoleforeningen og Privatskoleforeningen, og min oplevelse er egentlig, at den fungerer udmærket.
Man kan selvfølgelig godt kigge på, om den nuværende model kunne skrues sammen på en måde, hvor den endnu mere understøttede de fri- og privatskoler, der havde specialundervisning.
Helena Artmann Andresen (LA), 2023-11-09:
Tak for det.
Jeg vil også lige sige, at vi har været i dialog med FRISKOLERNE og Danmarks Private Skoler, og når jeg taler med dem og jeg er ude at tale med forskellige privatskoler, siger de, at de virkelig har lyst til at hjælpe elever, der har særlige behov, men at de ikke har ressourcerne til det.
Og de ønsker ikke at optage elever, som de ved de ikke kan lykkes med, og som de bliver nødt til at sende videre senere hen.
Så nu, hvor ministeren ikke lige er med på vores model, tænkte jeg på, om ministeren kunne være med på, at vi kunne lave en model, hvor der var lidt mere gennemsigtighed, for det har været helt umuligt for mig at få tal ud af ministeriet for, hvad folkeskoleelever med specialbehov koster.
Sara Emil Baaring (S), 2023-11-09:
Her må jeg også henvise til det, ministeren lige sagde: Det, der er på bordet i dag, er jo ikke et ønske, der kommer direkte fra dem selv.
Og egentlig ligger det i taxameterordningen, at de kan understøtte, sådan som det er i dag.
Men med hensyn til alle de andre omstændigheder med, om man kan få et styrket samarbejde med PPR osv., så lad os gå ind og kigge på det.
Helena Artmann Andresen (LA), 2023-11-09:
Det er jeg glad for, og det håber jeg så vi kan kigge på – og også kigge på at styrke fri- og privatskolerne på nogle andre områder, så de også kan løfte et større socialt ansvar.
For det ved jeg at de virkelig gerne vil derude, men de føler ikke, at de har ressourcerne til det.
Sara Emil Baaring (S), 2023-11-09:
Det er jeg faktisk fuldstændig enig i, og det synes jeg egentlig også at ministeren lige har redegjort for, altså at der skal vi ind og kigge på, om vi kan gøre noget.
For uanset hvilken skole et barn går i, skal det jo have den rigtige hjælp.
Helena Artmann Andresen (LA), 2023-11-09:
Tak for det.
Jeg tænkte på, om ordføreren så i det mindste kunne se idéen i at lave noget mere konkret lovgivning omkring kommunens samarbejde med privatskolerne, for jeg synes, det er nogle skrækkelige historier, man hører om, at privatskolerne ikke har samme adgang til PPR osv.
Så jeg kunne godt tænke mig at høre, om ordføreren kunne være med til det.
Og jeg er enig, for de forældre, der har børn i fri- og privatskoler, er jo lige så meget skatteydere som dem, der har deres børn i en folkeskole i kommunen.
Sara Emil Baaring (S), 2023-11-09:
Jeg tror, det er rigtig vigtigt her, at vi indgår i dialog med de forskellige partnere, der er omkring skolen, og noget af det, som kommunerne f.eks. peger på, er de såkaldte mellemformer.
Det er det her med, at der er nogle kommuner, der faktisk er lykkedes med at lave noget, der ligger imellem specialtilbud og almentilbud, og det kan faktisk gøre noget rigtig godt.
Så jeg tror, det er vigtigt, at vi ser ind i, hvilke løsninger der er derude, og så prøver at blive klogere på det.
Lars Boje Mathiesen (UFG), 2023-11-09:
Det er meget fint, at man peger på problematikken, men hvis du skal løse problematikken for den enkelte folkeskole, skal kommunen jo dække det centralt.
Er det den løsning, man vil gå med?
For ellers står skolerne stadig væk med det problem, at hvis de har to-tre elever, som hver kan koste fra 100.000 kr. og op til 500.000 kr., bliver de nødt til at skære ned på den undervisning, der er til alle de andre elever.
Sara Emil Baaring (S), 2023-11-09:
Jeg er fuldstændig enig i, at her er en problematik, som vi skal have gjort noget ved, og det er faktisk også noget af det, der ligger i regeringens folkeskoleudspil, hvor vi netop peger på, at der er en problematik her, fordi vi skal sikre, at der er de fornødne midler til almenområdet også.
Lars Boje Mathiesen (UFG), 2023-11-09:
Som det er i dag, kan de enkelte folkeskoler komme til at hænge på nogle ret store regninger for deres elever, hvis de skal gå i specialklasser og ikke skal af sted på en specialskole.
Det giver jo et meget ulige forhold.
Hvis du har en skole, hvor der er mange, der har det behov, så dræner du den folkeskoles kasse meget for, hvad den kan yde af normal undervisning.
Er det rimeligt?
Det er jo sådan, det nuværende system fungerer.